અહેમદ જણાવે છે કે, ખૂબ નાની ઉંમરે જ પરિવારની જવાબદારી પોતાના માથે લઈ તેમણે રિક્શા ચલાવવાનું શરૂ કર્યું હતું. પરંતુ તેઓ હમેશાં વિચારતા હતા કે, આવનારી પેઢીના બાળકોને આવી મુશ્કેલીઓને કારણે સ્કૂલ ન છોડવી પડે તેવું કંઈક કરવું જોઈએ. તેમનું માનવું છે કે, નિરક્ષરતા કોઈપણ સમાજ માટે અભિશાપ છે અને અશિક્ષિત સમાજના મૂળ નબળા હોય છે અને તેના લીધે સમાજમાં ઘણી બધી સમસ્યાઓનો જન્મ થાય છે.